Diari Oficial de la Generalitat Valenciana


Sumari del DOGV 6166, del 16-12-2009 (2009/13216)

RESOLUCIÓ de 22 de setembre de 2009, del Servici Territorial d'Energia, per la qual s'atorga a Gas Natural Cegas, SA, autorització administrativa i aprovació del projecte d'execució per al desplaçament d'un tram del gasoducte Xilxes-Almenara, al terme municipal de Xilxes, a la província de Castelló. Expedient número CBREDE/2008/13/12.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6166

Data del DOGV
:   16-12-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/13856


Data del document
:   22-09-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 22 de setembre de 2009, del Servici Territorial d'Energia, per la qual s'atorga a Gas Natural Cegas, SA, autorització administrativa i aprovació del projecte d'execució per al desplaçament d'un tram del gasoducte Xilxes-Almenara, al terme municipal de Xilxes, a la província de Castelló. Expedient número CBREDE/2008/13/12. [2009/13238]  
Vista la sol·licitud presentada per Gas Natural Cegas, SA, amb data 15 de maig de 2006, en el Servici Territorial d'Energia de Castelló de la Conselleria d'Infraestructures i Transport, juntament amb el projecte d'autorització administrativa, execució i declaració d'utilitat pública per al desplaçament d'un tram del gasoducte Xilxes-Almenara, al terme municipal de Xilxes, a la província de Castelló, visat pel Col·legi d'Enginyers Industrials de la Comunitat Valenciana demarcació de València, amb data 22/04/2009, perquè li siga atorgada l'autorització administrativa, l'execució i la declaració d'utilitat pública per al desplaçament d'un tram del gasoducte Xilxes-Almenara, al terme municipal de Xilxes, a la província de Castelló.   
Vist que va ser realitzada la informació pública a què fa referència l'article 73.4 de la Llei 34/1998, de 7 d'octubre, del Sector d'Hidrocarburs (BOE de 8 d'octubre de 1998), per mitjà d'anuncis en el Butlletí Oficial de la Província de Castelló, el dia 18 de juliol de 2009, en el Diari Oficial de la Comunitat Valenciana, de 30 de juliol de 2009, i en els diaris de premsa el periòdic Mediterráneo i el periòdic El Mundo del dia 24 de juliol de 2009, no consten en l'expedient al·legacions a la petició efectuada.  
Vist que es va remetre a l'Ajuntament de Xilxes la separata del projecte i sol·licita un informe en què presta conformitat o s'hi oposa a l'autorització sol·licitada i, si és el cas, les condicions tècniques procedents.   
En resposta a la petició formulada, l'Ajuntament de Xilxes va remetre un informe, el 4 de juny de 2009, en què exposa les condicions que en la resposta s'arrepleguen i que traslladats a l'empresa peticionària, van ser acceptats per esta en l'escrit de 14 de setembre de 2009.  
Vist que es va remetre al Ministeri de Foment separata del projecte i es va sol·licitar un informe en què es donara la conformitat o l'oposició a l'autorització sol·licitada. El Ministeri de Foment, amb data 18 de juny de 2009, va emetre un informe favorable i va exposar les condicions que en la contestació s'arrepleguen i que traslladats a l'empresa peticionària van ser acceptats per esta en l'escrit de 14 de setembre de 2009.  
Vist que Gas Natural Cegas, SA, té els requisits establits en el capítol II del títol II del Reial Decret 1434/2002, de 27 de desembre, per a l'exercici de l'activitat de distribució.  
Atés els informes tècnics emesos pel Servici Territorial d'Energia de Castelló de la Conselleria d'Infraestructures i Transport, sobre el projecte d'autorització administrativa, l'execució i la declaració d'utilitat pública per al desplaçament d'un tram del gasoducte Xilxes-Almenara, al terme municipal de Xilxes, a la província de Castelló.  
Vist que per aplicació de l'article 55 punt 1 apartat b) de l'esmentada Llei 34/1998, de 7 d'octubre, les instal·lacions de distribució de gas natural requerixen autorització administrativa prèvia.  
Atés que el tram sol·licitat està inclòs en el gasoducte de gas natural denominat Xilxes-Almenara i les seues instal·lacions auxiliars del qual Gas Natural Cegas, SDG, SA, va obtindre autorització administrativa per a la construcció de les instal·lacions corresponents, per resolució de la Direcció General d'Energia de la Conselleria d'Infraestructures i Transport, de 26 de febrer de 2008, i l'autorització d'explotació parcial, concedida pel Servici Territorial d'Energia de Castelló amb data 7 de gener de 2009.  
Atés que, amb data 15 de maig de 2009, Gas Natural Cegas, SA, presenta un escrit en este Servici Territorial en què sol·licita que continue la tramitació de l'expedient com a acte administratiu d'autorització i aprovació de projecte d'execució amb informació pública i remissió d'ambdós separates, i es deixe en espera la tramitació de reconeixement d'utilitat pública.  
Atés que s'han complit els tràmits reglamentaris en l'expedient instruït a este efecte.  
Este Servici Territorial d'Energia resol:  
Únic  
Atorgar autorització administrativa i aprovació del projecte d'execució per al desplaçament d'un tram del gasoducte existent denominat Xilxes-Almenara, que discorre per fora de la zona de circulació de vehicles en una franja d'uns 100 metres del marge dret de la carretera N-340 en direcció Barcelona, entre el PK 459,483 i el PK 459,807 d'esta, al terme municipal de Xilxes, a la província de Castelló, les característiques principals de la qual són:  
Peticionari: Gas Natural Cegas, SA.  
Tipus de gas: gas natural.  
Termini d'execució de les instal·lacions: un any.  
Característiques de les instal·lacions: xarxa de distribució en MOP 4 bar, de tub de polietilé PE 100, amb 418 m de 200 mm de diàmetre, al terme municipal de Xilxes, a la província de Castelló.  
Pressupost del projecte presentat: 21.195,48 euros.  
La present autorització administrativa s'atorga a l'empara del que disposen els articles 3.3 apartat d) i 73.2 de la Llei 34/1998, de 7 d'octubre, del Sector d'Hidrocarburs, i quedarà sotmesa a les condicions que consten a continuació:  
1. El titular d'esta constituirà en el termini d'un mes, a partir de la data de la notificació de la present resolució una garantia per valor de 423,91 euros, import del dos per cent del pressupost de la instal·lació que consta en l'expedient de sol·licitud, que cal presentar en el Servici Territorial d'Energia de Castelló, per a garantir el compliment de les seues obligacions, d'acord amb el que assenyala el punt 4 de l'article 73 de la Llei 34/1998, de 7 d'octubre, del Sector d'Hidrocarburs, i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.  
La fiança esmentada es constituirà en la Tresoreria del Servici Territorial de Castelló de la Conselleria d'Economia, Hisenda i Ocupació, de conformitat amb l'Orde de 14 de febrer de 1986 i l'Orde de 16 de desembre de 1996 de la Conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular de la present autorització una vegada que el Servici Territorial d'Energia de Castelló atorgue l'autorització d'explotació de les instal·lacions a què es referix la present resolució.  
2. Gas Natural Cegas, SA, complirà les obligacions que estrictament s'assenyalen en l'article 74 Obligacions dels distribuïdors de gas natural i en el punt 1 de l'article 83 Obligacions i drets dels distribuïdors i comercialitzadors en relació al subministrament de la Llei 34/1998, de 7 d'octubre, del Sector d'Hidrocarburs, així com en el punt 3 de l'article 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural. En especial, estarà obligada a ampliar les instal·lacions de distribució, en l'àmbit geogràfic de la seua autorització, quan siga necessari atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.   
3. El titular de la present autorització disfrutarà, com a distribuïdor, dels drets que assenyalen els articles 75 i 83 de la Llei 34/1998, de 7 d'octubre, del Sector d'Hidrocarburs, així com els que s'assenyalen en l'article 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
4. La present autorització s'entén sense perjuí i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.   
5. La present autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, modificat per l'article vint-i-huit del Reial Decret Llei 5/2005, d'11 de març.  
6. Les instal·lacions es realitzaran d'acord amb el projecte tècnic d'execució presentat en el Servici Territorial d'Energia de Castelló i hauran de complir el Reglament Tècnic de Distribució i Utilització de Combustibles Gasosos, aprovat per Reial Decret 919/2006 de 28 de juliol (BOE 04.09.06), Reglament de Xarxes i Connexions de Combustibles Gasosos aprovat per Orde de 18 de novembre de 1974 (BOE 06.12.74) i modificat per l'Orde de 26 d'octubre de 1983 (BOE 08.11.83) i la seua correcció d'errades (BOE 23.07.84), l'Orde de 6 de juliol de 1984 (BOE 23.07.84), l'Orde de 9 de març de 1994 (BOE 21.03.94), l'Orde de 29 de maig de 1998 (BOE 11.06.98), així com les disposicions i normes tècniques que en general s'apliquen. Estes instal·lacions estaran previstes per a respondre als avanços tecnològics en el camp del gas i aconseguir abastaments flexibles i segurs.  
7. La determinació de les tarifes i del règim econòmic que s'apliquen per al subministrament de gas natural es regiran per les disposicions vigents en cada moment.  
8. La present autorització s'atorga sense perjuí de tercers i deixant fora de perill els drets particulars.  
9. Serà causa de revocació de la present autorització administrativa l'incompliment de les condicions indicades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
10. La present autorització entrarà en vigor l'endemà de la data de la notificació.  
Contra la present resolució, que no posa fi a la via administrativa, es podrà presentar recurs d'alçada davant de la Direcció General d'Energia (c/ Colom núm. 1, 4ª 46549 València), en el termini d'un mes, comptador a partir de l'endemà de la notificació de la present, de conformitat amb el que disposen els articles 114 i 115 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic i del Procediment Administratiu Comú.  
Castelló, 22 de setembre de 2009.- El cap del Servici Territorial d'Energia: Esteban Santamaría Coria.